**Ви гуьрчегвал садахъни жеч**

 **Чан зи хайи диде Ватан**

 **Еке чуьллер галаз гегьенш**

 **Мадни хьурай вун авадан.**

**--- Балаяр , за к!елай ц!арара квекай ихтилат физва?**

**аялар:-- Ватандикай**

**---Дуьз я, балаяр ,къенин чи тарс чна чи хайи Ватандиз талукьарзава.Ватан, азиз балаяр, чи хайи к!вал,кьугьвазвай куьче, чи аялрин бахча,чи хуьр,чи район я. Вири гъвеч!и ватанар санал хьайила, им ч!ехи Ватан я.**

**Чи ч!ехи Ватандин т!вар гьим ят!а чидани аялар квез?**

**Аялар:--Россия. (картадал къалурун)**

---**Чи** **Ватан гьихьтинди я балаяр?**

**Аялар: --Ч!ехиди.**

---**Эгер чун чи гьукуматда авай шегьерриз поезда аваз физ хьайит!а, чун анриз йикъарилай агакьда, самолетра аваз лув гана физ хьайита, чун са йикъан къене вири шегьерриз агакьда. Къибле пата югъ хьайита, кефер пата йиф жеда. Аквазвани, балаяр чи гьукумат гьикьван ч!ехиди ят!а ! Гьак!ни чи Ватан гзаф гуьрчегдини я. Адан т!ебиат чун яшамиш хьун патал, ч!ехи хьун патал къулайдини я. Квез Ватандикай гьихьтин хъсан гафар, бубайрин акьуллу келимаяр чида?**

 **Аялар: ---Ватан жуван к!валелай башламиш жеда.**

 ---**Инсандиз са Ватан,са ч!ал, са диде жеда.**

 ---**Ватан хвена к!анда.**

 **---Ватандин дад маса чкада авайла чир жеда.**

**Гьар са гьукумат муькуь гьукуматдилай вичин лишанралди чара жеда. Чи гьукуматдизни вичин пайдах,герб, гимн ава. Россиядин пайдах гьихьтин рангаринди я?**

 --- Л**ацу,вили, яру. Россиядин герб кьве кьил алай лекьрекай ибарат я. Абурукай сад Европадиз,муькуьди Азиядиз килигзава. Вучиз лагьайт!а, чи гьукумат Европадани Азияда ава. Лекьерин кьилерал къизилрин тажарни ала. Чи республикадин т!вар гьим ят!а чидани квез?**

 **Аялар:** --- **Дагъустан**

**Чи Дагъустандизни вичин гербни ава:ам кьилел рагъ алай,вилик къацу дагълар квай, хъипи къизилдин ранг алай лекьрен шикил алай герб я. Дагъустандиз вичин пайдахни ава. Ам гьи рангарикай ибарат я?**

 **Аялар:--- Къацу,вили,яру. -Къацу рангуни балаяр :чи багълар, дагълар, бул бегьерар къалурзава.**

-**Вили рангуни: гьуьлуьн ранг къалурзава.**

**-Яру рангуни :чи Дагъустандин халкьарин вик!егьвал къалурзава.**

 **(Физкультминутка: къвезва ,къвезва къати гар. Язурзава а чи тар. Гар яваш хьухь, вун яваш. Тар фараш хьухь, вун фараш. 3 сеферда)**

**Чи райондизни вичин герб,вичин гимн авайди я балаяр.(гимн Сулейман Стальского района)**

**Аялри Дагъустандин пайдахдин шикилар ч!угун. Аферин зи балайриз. Квез къенин чи тарс бегенмиш хьанани балаяр?**

1.**Чун чи тарсуна квекай раханай?**

2. **Чи Ватан картадал гьикьванди тир?**

3.**Россиядин пайдахдин рангар гьибур тир?**

4.**Чи Дагъустандин пайдах гьи рангарикай ибарат тир?**

 **Чухсагъул балаяр квез!!!**